text: [{"text_idx": "#000001", "text": "\u201cIsaanis amantii isaaniin... humna abiddaa balleessan\u201d. Ibr 11:33-35"}, {"text_idx": "#000002", "text": "Kaayyoon Waaqayyoo dhala namaa uumeef maqaa Isaa galateeffannee akka mootummaa Isaa dhaalluufidha. Haata\u2019u malee dhalli namaa bilisummaa qabutti fayyadamuun Waaqa dachee fi samii akkasumas uumamtoota hunda uume dhiisee Waaqa alagaa waaqessuun (Waaqa tolfamaaf jilbeeffachuun) ajaja Waaqayyoo \u201cAna malee Waaqonni biroo siif hin ta\u2019iin\u201d jedhu yoo cabsu kitaaba qulqulluu kessatti bakka hedduutti katabamee ni argana. Se. Ba\u2019uu 20:1-4, Mat 6:24, Yoh 5:29."}, {"text_idx": "#000003", "text": "Israa\u2019eeloonni yeroo wareeramanii biyya Faariis Baabiloon keessa jiraatan Naabukadenetsoor ijoollee Israa\u2019eel gosa moototaa fi abbootii murtii ta\u2019an keessaa mudoo kan hin qabnee fi babbareedoo, beekumsaan kan guutamanii fi kanneen qalbii qabessa ta\u2019an, mootii fuldura dhaabachuu danda\u2019an filatee mana barumsaa kaalaadawiyaanotatti afaanii fi ogummaa akka barataniif gaafate. Daani\u2019eel, Anaaniyaa, Azaariyaa fi Misaa\u2019eel ni filataman. Akkasumas fuula mootichaatti kabaja argatan. Isaanis Sababa nyaataa fi dhugaatiin akka hin bushoofneef ykn harfoofneef daadhiiif cooma mootii dhiisanii akaayii goggoogaa fi bishaan xiqqoo dhugaa barumsa isaanii baratan (Dan 1:8-21). Mootichiis maqaa isaanii:- Daani\u2019eeliin- Bilxaasoor, Anaaniyaan- Sidiraaq, Azaariyaan- Abidinaagoom, Misaa\u2019eeliin \u2013Misaaq jechuun jijjire. (Dan 1:1-dhumaa)."}, {"text_idx": "#000004", "text": "Ijoolleen kunis beektotaa fi qalbii qabeeyyii waan ta\u2019aniif kutaalee biyya Baabiloon irratti muudaman. Dan2:46-48. Muudamuun ijoollee sadeen kanaa garuu, saboota Baabiloon biratti inaaffaa uume. Isaanis ijoollee sadaniif mooticha wal dhabsisuuf jecha akkas jechuun mala baasan \u201cFiraa fi diina kee kan ittiin addaan foo\u2019attu xaa\u2019ota (tolchaa) itti sagadamu dhaabi\u201d jechuun gorsan. Isaanis kutaalee Baabiloon irratti ijoolleen ati muudde gosoota Ayihuudota ta\u2019an Waaqa ati dhaabdeef hin jilbeeffatan; ajaja kees hin kabajan jechuun mootiitti himan. Yeroo kana mootichis ni dheekkame. Hojjetotaa fi jiraattota biyya sanii hunda xaa\u2019ota (tolchaa) dhaabbateef akka sagadaniif waamamanii, akka jilbeefataniis ajajaman. Mootichis haalota sadiitti fayyadamuun namootni hundi akka xaa\u2019otaaf (tolchaaf) jilbeefatan taasisan. kunis:-"}, {"text_idx": "#000007", "text": "v Yoo jilbeeffachuu diddan labooba abiddaa keessatti akka darbataman jechuun sodaachisani. Mootichis harka kiyya irraa waaqni isin baasu eenyu? (Dan 3:15), Yoo jilbeeffachuu diddan abiddatti darbatamtu yoo jedhus ijoolleen sadeen garuu \u201cWaaqni nu\u2019i Waaqessinu labooba abidda kana keessaa nu baasa. Nu baasuu baatus waaq-harkee (tolchaa) keef hin jilbeeffannu\u201d jechuun deebisaniif."}, {"text_idx": "#000008", "text": "Haa ta\u2019uu malee ijoollee sadeen kunis haala kanaan jilbeeffachuu hin dandeenye. \u201cIsaan garuu hin jilbeeffannu\u201d jedhani. Dan 3:13-19."}, {"text_idx": "#000009", "text": "Yeroo kana mootichi ijoollee sadan labooba abiddaa keessatti darbachise. Laboobni abiddichaas hamaa ta\u2019uu isaa irraa kan ka\u2019e namootni ijoollee sadeen darbatan battaluma sanatti abiddaan nyaataman."}, {"text_idx": "#000010", "text": "Daa\u2019imman sadeen garuu hidhaan isaanii hiikamee Afur ta\u2019uun, inni afraffaan garuu isaanirraa adda kan ta\u2019e dha. Innis bifa Waaqoota kan qabu, Ergamaa Waaqayyo Qulqulluu Gabri\u2019eeli dha. Labooba ibiddaan rifeensi mataa isaaniillee osoo hin gubatne labooba ibiddaa keessa afur ta\u2019uun deddeebi\u2019aa \u201cWaaqni abbotii keenyaa ol ol haa jedhu, maqaan Isaa bara baraaf kan galatoome haa ta\u2019u....\u201djedhan. (Faaruu ijoollee sadeenii 1:2-dhumaa) jechaa osoo faaraftanii mootichii fi namootni kanneen argan, dhaga\u2019anis."}, {"text_idx": "#000011", "text": "Kana irraa ka\u2019uun \u201cWaaqni ergamaa isaa ergee, garboota isaa amanamoo Anaaniyaa, Azaariyaa, fi Misaa\u2019eel labooba Abiddaa keessaa baase haa galatoomu\u201d jedhan.Dan 3:28. Sababni kabaja ayyaanna yaadannoo Ergamaa Qulqulluu Gabri\u2019eel Mudde 19 kabajamus seena ijoollee sadeeniin kan walqabate dha."}, {"text_idx": "#000013", "text": "Amantaan amanuu,amanamuu, murteessuu fi hojiin agarsiisuu of keessatti qabata. Ijoolleen sadeenis Waaqayyootti amananii, jabina amantaa isaanis \u201cWaaqni waaqessinu abidda keessaa nu baasa\u201d jechuun dubbatani. Amantaa isaan abbootii isaanii irraa fudhataniifis wareegaman, Waan isaan qunnamu mara fudhachuuf murtessan \u201cWaaqni waaqessinu abidda keessaa nu baasuu ni danda\u2019a; ta\u2019uu baatus abidda kanatti darbatamnee akka wareegamnu fedha Waaqayyoo yoo ta\u2019e abiddatti ni senna\u201d Jechuun amantii isaanii ibsan."}, {"text_idx": "#000014", "text": "Jecha afaan isaanii hojiin muldhisan. Akkuma qulqullu Ya\u2019iqob \u201cAmantiin hojii malee kan du\u2019ee dha\u201d. (Ya\u2019iqoob 5:12) jedhe. Amantaa yoo qabaanne moo\u2019icha, humnaa fi ogummaa arganna. (1Yoh 5:4) Kanaaf Waaqayyon ergamaa isaa ergee abidda keessaa isaan baase. Ergaamotni Waaqayyoo naannoo warra isaan sodaataniitti ni buufatu ni fayyisuunis (Faar. 33:7). Ciminni isaaniis akka Waaqayyoon afaan warra Waaqayyoon hin beekneen galateeffamuuf sababa ta\u2019e. ( Dan 3:28-30)."}, {"text_idx": "#000015", "text": "Ergamootni qulqulloota, jaboota, akkasumas ija namaan hin muldhatamneedha.\nErgamootni Baay\u2019inni isaanii kan hin beekamne kumaa fi kumaatama ta\u2019u. Erm. 33:22\nErgamootni qulqullootni bara baraan kan jiraatan, kan hin duune, hin fuune fi saala kan hin qabneedha. Mat 22:30"}, {"text_idx": "#000016", "text": "Ergamootni qulqullootni tajaajila gurguddaa lama qabu."}, {"text_idx": "#000017", "text": "Tokkoffaan boqonnaa malee Waaqayyoon galateeffachuu fi kabajuu (Mul. 4:6-11, Mul 5:6\u201414, Isa, 6:1, Faarsa 102:20) yoo ta\u2019u"}, {"text_idx": "#000018", "text": "Inni lammaffaan immoo dhala namaa boqonnaa malee tajaajiluu (eeguu) dha. Waaqayyo Ergamaa Isaa ergee afaan Leencotaa cufeera. (Dan 12:1)"}, {"text_idx": "#000019", "text": "Tajaajila Ergamootni dhala namaaf kennan hedduu keessaa isaan muraasni:-"}, {"text_idx": "#000021", "text": "Kana irratti yeroo kadhannaa ergamootaa kaasnu wantootni sadii jiraachuu isaanii qalbeeffachuu qabna."}, {"text_idx": "#000023", "text": "Walumaagalatti yeroo kabaja ayyaanaa qulqullicha Gaabri\u2019elii kabajnu nu\u2019i Kiristaanotni amantaa keenyan cimnee dhaabbachuu akka qabnu, sababa amantaa keenyaaf hanga wareegamuutti deemuu akka qabnu, ijoollota sadeen irraa ni baranna. Itti dabaluunis Waaqayyon yoo ajaja Isaa eegne, akka fedha Isaatti yoo deemne hamaa irraa akka nu eegu ni hubanna. (Faar 118:105, Ibr 8:28.) Akkasumas Ergamootni Waaqayyoo hamaa fi hammaataa irraa akka nu eegan, akka nuuf dhabbatan (nuuf kadhatan) ni baranna. Ijoolleen sadeenis amantii isaaniin cimanii, gaarummaa Waaqayyoo, eegumsa hangafa Ergamaa qulqulluu Gabri\u2019eelii nutti muldhisaniiru. Kanarraa ka\u2019uun mootichis \u201cErgamaa isaa kan ergee ....garboota isaa kan fayyise Waaqni Anaaniyaa, Azaariyaa, fi Misaa\u2019eel kan galatoome haa ta\u2019u\u201d jedhe."}, {"text_idx": "#000024", "text": "Nuyi kiristaanotni amantaa keenyaan cimnee, hojii gaarii hojjennee fakkenya taanee, addunyaa hamaa kana irraa gaarummaa Waaqayyoo, kadhannaa Ergamootaa, araarsummaa haadha keenya Dubroo Maariyaamitti amannee, gaabbii gallee, kabajamaa foonii fi qulqulluu dhiiga Waaqayyoo fudhannee dhaaltuu mootummaa Waaqqayyoo akka taanuuf fedhaa fi jaalala Waaqayyoo nuuf haa ta\u2019u."}, {"text_idx": "#000026", "text": "Weebsaayitii Waldaa qulqullootaa barruu Afaan Amaariffaa."}, {"text_idx": "#000030", "text": "Sagantaan imalaa kanaa mana kiristaanaa Qooqaa/Ejersaa/DabraMihirat Qulqulluu Mikaa\u2019eelii daandii magaalaa Shaashamannee deeman irratti argamu gahuudhaa. Sagantaan kun Kadhannaan erga jalqabamee booda sagantaa gurguddoon dhimma yeroo Tahaadisoon manaa manta irratti raawwachaa jiruuf hubannoo uumuuf,sagantaa barumsaa kutaa lamaan,gorsa abbootti (MikiraAbbowu),tapha gabaabaan dhimma yeroo mana kiristaanaa barattoota mooraa Yuunivarsiitti Saayinsii fi Teeknoolojii Adaamaan agarsiifamee fi ergaawwan garagaraas hirmaattotaaf dhihaataniiru. Hirmaattotni sagantaa imala jireenyaa gama isaaniin saganticharraa Sugaa fi hubannoo waa\u2019ee dhimmaa yeroo mana amantaa irratti akka argatan dubbachuun ,gara fuulduraattis cimee itti fufuu akka qabu dhaamaniiru."}, {"text_idx": "#000031", "text": "Imalli jireenyaa (Hawira Hiwoottin) hojii waldaan Qulqullootaa ergama mana kiristaanaa Ortodoksi Tawaahidoo Itoophiyaatiin itti kenname galmaan gahuuf sagantaalee waggaa waggaan qophaa\u2019an keessaa isa tokkoodha."}, {"text_idx": "#000034", "text": "Addunyaa Iyyasuus Kiristoos hin Waaqeffanne taasisuu fi mana kiristaanaa keessa taa\u2019uun barumsa mana amantaan fudhatama hin qabne babal\u2019suudha jedhan."}, {"text_idx": "#000035", "text": "Kanaaf Tooftaan namoonni ergama Tahaadisoo qaban kunneen ittiin socho\u2019an Barsiisota mana kiristaanaa fakkaatanii dhiyaachuu,barumsa yaada Maartii Luuther ummata Qabachiisuu, deegarsa maallaqaa fi meeshaa adda addaa taasisuun gowwoomsuu fa\u2019aan calaqisa jedhan. Tooftaalee Barsiisotni Tahaadisoo barumsa seexanaatiin mana kiristaanatti jeeqaa jiran kanaaf ragaalee qabatamaa akka Itoophiyaa fi Addunyaatti jiru dhiyyeessaniiru."}, {"text_idx": "#000036", "text": "Walumaagalatti dhiibbaa mana kiristaanaa irratti gahaa jiru kana dandamachuuf barumsa amantaa bu\u2019uura ta\u2019e ummataaf kennuu,hubannooyeroo yeroon waa\u2019ee tahaadisoo irratti kennuu fi oddeeffannoon caalanii argamuun barbaachisaa ta\u2019uu dhaamaniiru."}, {"text_idx": "#000037", "text": "Sagantaa Imala jireenyaa Waldaan Qulqullootaa Dameen Adaamaa qopheesse kana irratti Gorsi Abboottii (Mikira Abaw) tiin maalummaa Giloobalaayizeeshinii fi rakkoo qabu irrattis kennameera. Guyyuma kana walitti qabaan Waldaa Qulqullootaa Damee Adaamaa Barsiisaan Geetinat Asiraat, tajaajilawwan waldaan Qulqullootaa caaseffama adda addaan tajaajilu keessaa barattoota dhaabbileee barnoota ol\u2019aanoo barumsa amantaan Qaree baasuu,wangeela ummata daangaa irra jiraniif labsuun akka cuuphaman taasisuu fi dhimmoota mana kiristaanaa biroo irratti hojachaa jira jedhaniiru. Sagantaa imala jireenyaa qophaa\u2019e kanaafis qaamolee deegarsa taasisan galateefataniiru.Hojii gaggeessan manneen kiristaanaa Godina Shawaa bahaa Maggaabbii Tifsiit Qeesiis Mulugeetaa Charinat waldaan Qulqullootaa kan Abbaan keenya Abuna Gorgooriyoos ittiin yaadannuu fi kaayyoo barumsa Wangeelaa ittiin galmaan geenyu waan ta\u2019eef galateeffamuu fi cimuu qaba jedhan. Guyyaa kana mana kiristaanaa Qooqaa/Ejersaa/ Dabra Mihirat Qulqulluu Mikaa\u2019eeliif qarshiin Kuma kudhashan (15,000) imaltoota irraa walitti qabamuun arjoomameera. Hirmaatonnii imala jireenyaas saganticharraa hubannoo waa\u2019ee tahaadisoo kan itti argatanii fi mana kiristaanaaf barattoota sanbataarraa jalqabuun waardiyyaa ta\u2019uun yeroo itti eeguu qabnuudha jedhan."}, {"text_idx": "#000039", "text": "Odeeffannoowwan bu\u2019uurawoo Waa\u2019ee Waldaa Qulqullootaa"}]